Među prvim informacijama koje su u srijedu procurile s burne sjednice Središnjeg odbora HNS-a bila je ona o ponovnom imenovanju Srećka Ferenčaka za glavnog tajnika stranke.

Kako su kazali izvori sa sjednice, dugogodišnji ključni operativac narodnjaka dobio je 100-postotnu podršku, a mnogi su to vidjeli kao prvi znak konačnog ishoda sjednice, na kojoj je u konačnici prevladala struja sklona ulasku u koaliciju s HDZ-om.

Nakon sjednice, Ferenčak se pojavio u pomalo neobičnoj odjevnoj kombinaciji koja je na trenutak zasjednila sve prisutne u predvorju zagrebačkog Sheratona, u kojem se Središnji odbor HNS-a održao.